Den internasjonale Røde Kors-komiteen

Den internasjonale Røde Kors-komiteen (ICRC) er en humanitær organisasjon med hovedkvarter i Genève i Sveits som inntar en særstilling i folkeretten. Den ble grunnlagt i 1863 av Jean Henri Dunant, i utgangspunktet som en privat organisasjon. Statene som har undertegnet Genèvekonvensjonene av 1949 og tilleggsprotokollene av 1977 og 2005 har gitt ICRC i mandat å beskytte ofre i internasjonale og interne væpnede konflikter, herunder krigsskadde, krigsfanger, flyktninger, sivile og andre ikke-stridende. ICRC er, sammen med Det internasjonale forbundet av Røde Kors- og Røde Halvmåneforeninger og 187 nasjonale foreninger, en del av Den internasjonale Røde Kors- og Røde Halvmånebevegelsen. ICRC ble tildelt Nobels fredspris i 1917, 1944 og 1963. Referanser Eksterne lenker Offisielt nettsted (en) International Committee of the Red Cross – kategori av bilder, video eller lyd på Commons (en) Nobels fredspris 1917 hos Nobelprize.org (en) Nobels fredspris 1944 hos Nobelprize.org (en) Nobels fredspris 1963 hos Nobelprize.org Side om ICRC hos Norges Røde Kors